اللي بغا يبدا الريجيم باش يطيح الكيلوات الزايدة، أول حاجة كيفكر فيها هي يقطع الخبز، ويبدا كينوع ماكلتو وخصوصا بلا مايقرب شي حاجة سميتها الخبز، لكن هادي فكرة خاطئة على حسب ما جا في سيت “ميديك فوروم” الطبي المتخصص. الموقع المتخصص في عالم الصحة قال أن الخبز عندو خصائص وفيه مكونات مفيدة بزاف بحال: – السليلوز اللي كتخلي الواحد يحس براسو شبعان. – البروبيوتيك اللي هي بكتيريا نافعة كتعاون على الحفاظ على التوازن الصحي ديال المصارن. – البروتين اللي كيقلل من الشهية وكيزيد من كتلة العضلات. – حمض الفوليك أو فيتامين ب9 اللي كيعاون فتكوين خلايا الدم الحمرا. 
مجلة طبية: الخبز مزيان للصحة على عكس ما كيظنو الناس